Diari Oficial de la Generalitat Valenciana


Sumari del DOGV 9888, del 09-07-2024 (2024/6744)

RESOLUCIÓ de 14 de juny de 2024, de la Direcció General de Producció Agrícola i Ramadera, relativa a la informació pública i l'alçament de les actes prèvies a l'ocupació de l'expedient d'expropiació forçosa incoat amb motiu de les obres relatives al "Projecte d'obres ambientals i de modernització de regadius de la Séquia Reial del Xúquer. Xarxa de transport i distribució del sector 17. Termes municipals d'Algemesí i Alzira (València)".
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/6744


Organisme emissor
:   Conselleria d'Agricultura, Ramaderia i Pesca

Tipus de document
:   Resolució

RESOLUCIÓ de 14 de juny de 2024, de la Direcció General de Producció Agrícola i Ramadera, relativa a la informació pública i l'alçament de les actes prèvies a l'ocupació de l'expedient d'expropiació forçosa incoat amb motiu de les obres relatives al "Projecte d'obres ambientals i de modernització de regadius de la Séquia Reial del Xúquer. Xarxa de transport i distribució del sector 17. Termes municipals d'Algemesí i Alzira (València)".  
 [2024/6744]  
  
  
La Llei 14/2000, de 29 de desembre, de mesures fiscals, administratives i d'orde social declara d'interés general determinades obres, entre les quals es troba la «Millora i modernització de regadius de la Séquia Reial del Xúquer». Estes obres porten implícites la declaració d'utilitat pública, als efectes previstos en els articles 9, 10 i 11 de la Llei de 16 de desembre de 1954, d'expropiació forçosa, i la d'urgència, a l'efecte d'ocupació dels béns afectats als quals es referix l'article 52 d'esta llei.  
S'ha aprovat, amb data 18 de juliol de 2022, per part del director general d'Agricultura, Ramaderia i Pesca, el «Projecte d'obres ambientals i de modernització de regadius de la Séquia Reial del Xúquer. Xarxa de transport i distribució del sector 17. Termes municipals d'Algemesí i Alzira (València)». El 28 de juny de 2023, es procedix per part del director general d'Agricultura a iniciar l'expedient d'expropiació dels béns i drets necessaris per a la realització del projecte anteriorment indicat, i s'ordena que es practiquen les actuacions necessàries previstes en la vigent legislació d'expropiació forçosa.  
Amb data 16 de maig de 2024, es procedix aprovar per part del director general de Producció Agrícola i Ramadera l'annex complementari d'expropiació forçosa de l'obra de referència.  
En conseqüència, se sotmet a informació pública la relació de béns i drets afectats per la urgent ocupació, únicament a l'efecte d'esmenar possibles errors que s'hagen produït en fer la relació dels béns i drets afectats per la urgent ocupació (article 56 del Reglament d'expropiació forçosa).  
  
Termini: 15 dies a partir de la publicació del present anunci en el Diari Oficial de la Generalitat Valenciana.  
Alçament d'actes prèvies a l'ocupació dels béns i drets afectats per les expropiacions, així com alçament de l'acta d'ocupació definitiva, si escau.  
Lloc: Ajuntament d'Alzira (Casa de la Cultura).  
Del 29 de juliol de 2024 al 30 de juliol de 2024.   
Hora: de 10:00 a 13:30 i de 15:30 a 18:00.  
  
El present assenyalament serà notificat per cèdula a les persones afectades la relació de les quals està exposada en el tauler d'edictes de l'ajuntament indicat. A l'efecte d'acreditar la titularitat dels béns i drets afectats, es recomana assistir a l'alçament d'actes prèvies amb els títols de propietat de què disposen.  
Se significa que el present anunci es publica igualment als efectes establits en l'article 44 de la Llei 39/2015, d'1 d'octubre, de procediment administratiu comú, per a les persones interessades que figuren com a desconegudes o amb domicili ignorat.  
Informació: el projecte objecte de la present informació pública estarà accessible per a la seua consulta en la Direcció General de Producció Agrícola i Ramadera, Servici de Regadius, c/ de la Democràcia, 77, C. A. 9 d'octubre-edif. B2 - P2, 46753 València així com a l'Ajuntament d'Alberic.  
  
València, 14 de juny de 2024.- El director general de Producció Agrícola i Ramadera, (P.D. Decret 212/2023, de 5 de desembre, del Consell; DOGV 9741, 07.12.2023): Simón Martínez Ruiz.